Nekajkrat v dnevu se terarij zarosi, saj na tak način voda v njem kroži. To je popolnoma normalno. Če je terarij konstantno zarošen po celotni površini stekla in se vanj popolnoma nič ne vidi, je v njem preveč vode ali pa je na premočni svetlobi. To lahko rešimo tako, da za nekaj časa odpremo pokrov terarija, da omogočimo, da odvečna količina vode izhlapi ali pa nekaj dni zaporedoma roso s stekla le popivnamo s papirnato brisačko.
Nekateri terariji so na določenih predelih stekla zarošeni konstantno, zaradi raznolikih oblik posod in različnih debelin stekla. Pri takih terarijih se mora nekajkrat na dan pojaviti predel stekla, ki ne bo zarošen. Tak terarij ni preveč zalit.